92. ΑΠΟΦΑΣΗ ΥΠΟΥΡΓΩΝ EΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 70840/6519  της 24/26 Νοεμ. 2003 (ΦΕΚ Β΄1756) Μετατάξεις προσωπικού της Εταιρείας «Ταχυδρομικό Ταμιευτήριο Ελλάδος Ανώνυμη Τραπεζική Εταιρεία». Έχοντας υπόψη: α.Τις διατάξεις των παραγράφων 6,7,8 και 9 του άρθρου πέμπτου του Ν.3082/16.12.2002 «Σύσταση ανωνύμου τραπεζικής εταιρείας με την επωνυμία «Ταχυδρομικό Ταμιευτήριο Ελλάδος Ανώνυμη Τραπεζική Εταιρεία» και άλλες διατάξεις» (Α΄/316). β.Τις διατάξεις του άρθρου 29 Α΄ του Ν. 1558/85 (Α΄/317), όπως προστέθηκαν με τις διατάξεις του άρθρου 27 του Ν. 2081/1992 (Α΄ 154) και αντικαταστάθηκαν με τις διατάξεις του άρθρου 1 του Ν.2469/97 (Α΄/38). Σελ. 384,266 Τεύχος     Σελ.        γ.Τις διατάξεις του Ν.2683/1999 (Υ.Κ.). δ.Τις διατάξεις του Ν.3190/2003. ε.Το γεγονός ότι από την απόφαση αυτή προκαλείται δαπάνη σε βάρος του κρατικού προϋπολογισμού, το ύψος της οποίας δεν δύναται να προσδιορισθεί, καθ’ όσον αυτή εξαρτάται από τον αριθμό των μετατασσομένων υπαλλήλων. στ.Την ανάγκη ρύθμισης της εν γένει διαδικασίας για την μετάταξη προσωπικού της Εταιρείας «Ταχυδρομικό Ταμιευτήριο Ελλάδος Ανώνυμη Τραπεζική Εταιρεία», που υπηρετούσε σ’ αυτήν κατά τη δημοσίευση του Ν.3082/ 16.12.2002, σε δημόσιες υπηρεσίες, Ν.Π.Δ.Δ., Ο.Τ.Α. α΄ και β΄ βαθμίδας, ανεξάρτητες Αρχές και Περιφέρειες, αποφασίζουμε: Άρθρο 1 Διαδικασία μετάταξης 1.Δικαίωμα μετάταξης έχει το μόνιμο, δόκιμο και με σύμβαση αορίστου χρόνου προσωπικό. 2.Οι αιτήσεις των ενδιαφερομένων για μετάταξη υποβάλλονται δια της υπηρεσίας των στην Υπηρεσία Προσωπικού της Εταιρείας «Ταχυδρομικό Ταμιευτήριο Ελλάδος Ανώνυμη Τραπεζική Εταιρεία» μέχρι 16.12.2003.  Με την αίτηση μετάταξης οι ενδιαφερόμενοι δηλώνουν το νομό, σε υπηρεσίες του οποίου επιθυμούν να μεταταγούν και προκειμένου για το Νομό Αττικής τη Νομαρχιακή Αυτοδιοίκηση (Ν.Α. Αθηνών - Πειραιώς, ή Ν.Α. Ανατολικής Αττικής, ή Ν.Α. Δυτικής Αττικής). 84 22.Δ.α.91-92 Tαχυδρομικά Ταμιευτήρια 3.Ονομαστικός κατάλογος των ενδιαφερομένων για μετάταξη υπαλλήλων, στον οποίον εμφαίνεται η κατηγορία, ο κλάδος στον οποίον ανήκουν, οι τίτλοι σπουδών, τα έτη υπηρεσίας, καθώς και ο νομός ή η Ν.Α., όπου επιθυμούν να μεταταγούν, υποβάλλεται από το Ταχυδρομικό Ταμιευτήριο, άμεσα, από τη λήξη της προθεσμίας για την υποβολή των αιτήσεων, στο Υπουργείο Εσωτερικών, Δημόσιας Διοίκησης και Αποκέντρωσης, το οποίο εκδίδει κατά κατηγορία και κλάδο, πίνακα κενών θέσεων και αναγκών κατά νομό και φορέα, στον οποίο (νομό) οι ενδιαφερόμενοι υπάλληλοι έχουν ζητήσει να μεταταγούν. 4.Οι αιτούντες υπάλληλοι καλούνται από το Ταχυδρομικό Ταμιευτήριο να υποβάλουν δήλωση, εντός προθεσμίας τουλάχιστον δέκα ημερών από την κοινοποίηση του προαναφερόμενου πίνακα, η οποία θα περιλαμβάνει μέχρι πέντε (5) προτιμήσεις εκ των φορέων του δηλωθέντος νομού, στον οποίον επιθυμούν να μεταταγούν. Σε περίπτωση μη υποβολής δήλωσης οι αιτήσεις, που έχουν υποβληθεί θεωρούνται ως μη γενόμενες. 5.Οι δηλώσεις αυτές αξιολογούνται από υποστηρικτική Πενταμελή Επιτροπή που συγκροτείται στο ΥΠ.ΕΣ.Δ Δ.Α/ΓΓ.Δ.Δ. με απόφαση του Υπουργού ΕΣΔΔΑ αποτελούμενη από έναν (1) εκπρόσωπο των Υπουργείων Οικονομίας και Οικονομικών, Εσωτερικών Δημόσιας Διοίκησης και Αποκέντρωσης, Μεταφορών και Επικοινωνιών, του Ταχυδρομικού Ταμιευτηρίου Ελλάδος Ανώνυμης Τραπεζικής Εταιρείας, καθώς και εκπρόσωπο των εργαζομένων σ’ αυτό. Η ως άνω Επιτροπή, λαμβάνοντας υπόψη και τις ανάγκες των Υπηρεσιών, κατανέμει τους υπό μετάταξη υπαλλήλους στις Υπηρεσίες υποδοχής, κατά τη δήλωση προτίμησής των. Σε περίπτωση ύπαρξης περισσοτέρων υποψηφίων για την ίδια θέση, κατανέμει τους υπαλλήλους, λαμβανομένου υπόψη του μέσου όρου της βαθμολογίας των εκθέσεων αξιολόγησης των πέντε τελευταίων ετών και σε περίπτωση ισοδυναμίας, των παρακάτω κριτηρίων, τα οποία αξιολογούνται με συντελεστές βαρύτητας (μόρια), ως εξής: α)Ο χρόνος άσκησης καθηκόντων σε θέσεις ευθύνης. β)Ο συνολικός χρόνος υπηρεσίας του υπαλλήλου. γ)Η οικογενειακή κατάσταση. δ)Η ηλικία. Σύμφωνα με το α΄ κριτήριο ο χρόνος άσκησης καθηκόντων σε θέσεις ευθύνης εκτιμάται με συντελεστή δύο (2) για κάθε έτος άσκησης καθηκόντων σε θέση ευθύνης. Σύμφωνα με το β΄ κριτήριο η συνολική δημόσια υπηρεσία εκτιμάται με συντελεστή ένα (1) για κάθε έτος υπηρεσίας. Σύμφωνα με το γ΄ κριτήριο ο υπάλληλος συγκεντρώνει αριθμό μορίων από την οικογενειακή κατάσταση, που υπολογίζεται αθροιστικά ως ακολούθως: α)Πέντε (5) μόρια για το πρώτο και επτά (7) μόρια για το κάθε επόμενο ανήλικο τέκνο, ή τέκνο, που σπουδάζει σε σχολή τριτοβάθμιας εκπαίδευσης, εφ΄ όσον δεν έχει συμπληρώσει το 25ο έτος της ηλικίας του. β)Στους άγαμους - διαζευγμένους, χήρους και εν διαστάσει υπαλλήλους-γονείς τέκνων από τα αναφερόμενα στο προηγούμενο εδάφιο, για τα οποία έχει αποδεδειγμένα ανατεθεί η επιμέλεια, οι συντελεστές βαρύτητας (μόρια) προσαυξάνονται κατά τρία (3) μόρια για κάθε τέκνο. Ως τέκνα, για τον υπολογισμό των μορίων, θεωρούνται και τα άγαμα τέκνα ανεξαρτήτως ηλικίας, που έχουν ποσοστό αναπηρίας 67% και άνω. Σύμφωνα με το δ΄ κριτήριο η ηλικία του υπαλλήλου εκτιμάται ως εξής: α)Ένα (1) μόριο για ηλικία έως σαράντα (40) ετών. β)Δύο (2) μόρια για ηλικία σαράντα ενός (41) έως πενήντα (50) ετών. γ)Τρία (3) μόρια για ηλικία πενήντα ενός (51) ετών και άνω. 6.Η Επιτροπή αποστέλλει τον πίνακα κατανομής των προς μετάταξη υπαλλήλων στο Υπουργείο Εσωτερικών Δημόσιας Διοίκησης και Αποκέντρωσης, το οποίο διαβιβάζει αυτόν στις Υπηρεσίες υποδοχής για την κατάρτιση της σχετικής απόφασης και τη μέριμνα για την εγγραφή των απαιτουμένων πιστώσεων καθώς και την ολοκλήρωση της διαδικασίας μετάταξης εντός προθεσμίας ενός (1) μηνός. 7.Σε ό,τι αφορά στο δόκιμο προσωπικό, η μετάταξη αυτού διενεργείται σύμφωνα με τα οριζόμενα στο άρθρο πέμπτο παρ. 6 εδάφιο β του Ν. 3082/2002. Ως κρίση για το ευδόκιμο λαμβάνεται αυτή του άρθρου πέμπτου παρ. 1 εδάφιο β του ιδίου Νόμου. Άρθρο 2 Υπηρεσιακή κατάσταση 1.Η μετάταξη γίνεται με την ίδια σχέση εργασίας, σε θέση της ίδιας κατηγορίας με αυτήν που κατείχαν οι υπάλληλοι στο Ταχυδρομικό Ταμιευτήριο, πριν από τη δημοσίευση του Ν. 3082/2002 και με τον κατεχόμενο βαθμό και μισθολογικό κλιμάκιο. Η μετάταξη δύναται να πραγματοποιηθεί και σε άλλους κλάδους της ίδιας κατηγορίας, για τους οποίους οι μετατασσόμενοι κατέχουν τα απαιτούμενα τυπικά προσόντα. (Μετά τη σελ. 384,266) Σελ. 384,267 Τεύχος     Σελ.        85 Tαχυδρομικά Ταμιευτήρια 22.Δ.α.92 2.Ειδικά, οι έχοντες το βαθμό Διευθυντή, μετατάσσονται με τον ίδιο βαθμό σε κενή οργανική θέση, ή σε συνιστώμενη προσωποπαγή θέση, ασκώντας καθήκοντα, τα οποία ορίζονται με απόφαση του οικείου Υπουργού, ή του Οργάνου Διοίκησης της οικείας Υπηρεσίας ή Ν.Π.Δ.Δ. κ.λπ. Για τις εν λόγω μετατάξεις, σε περίπτωση ύπαρξης περισσοτέρων υποψηφίων για την ίδια θέση, λαμβάνονται υπόψη, κατά κύριο λόγο, τα στοιχεία του προσωπικού μητρώου αυτών. 3.Ο χρόνος που διανύθηκε στο Ταχυδρομικό Ταμιευτήριο, ο χρόνος που αναγνωρίσθηκε ως χρόνος υπηρεσίας, καθώς και ο χρόνος που θα διανυθεί μέχρι να ολοκληρωθεί η μετάταξη θεωρείται ότι διανύθηκε στην Υπηρεσία υποδοχής, για όλες τις έννομες συνέπειες. Άρθρο 3 Γενικά Με την απόφαση μετάταξης, όταν δεν υπάρχουν κενές οργανικές θέσεις, γίνεται και η σύσταση προσωρινών προσωποπαγών θέσεων, οι οποίες καταργούνται με την κατά οποιονδήποτε τρόπο κένωση αυτών.